Elszabadultak az érzelmek: újra találkozhattak a koreai családok
Több száz dél-koreai - zömmel idős ember - utazhatott Észak-Koreába, hogy találkozzanak családtagjaikkal, akiket az 1950-53-as háború szakított el tőlük.
Phenjan 2014 februárja óta most először tette lehetővé, hogy újabb családi találkozókat rendezzenek. Ezúttal két, több száz fős csoportnak szerveztek egy-egy háromnapos találkozót. Az első kedden kezdődött, a második szombaton fog. Az első csoportba beválasztott 389 ember – köztük több kerekesszékes idős – a hétfő éjszakát a Dél-Korea északkeleti részén lévő Szokcso városban töltötte, előtte ott orvosi ellenőrzésen esett át, és előadást tartottak nekik arról, hogy hogyan tanácsos viselkedniük észak-koreai tartózkodásuk alatt. Egyebek között nem beszélhetnek hozzátartozóikkal a phenjani politikai vezetésről vagy az észak-koreai életszínvonalról.

A képeken látható, hogy mekkora érzelmek törnek elő, amikor a családtagok újra láthatják egymást:
dél-korea